钦定古今图书集成/明伦汇编/闺媛典/第175卷 > 刘汝显妻关氏
## 钦定古今图书集成/明伦汇编/闺媛典/第175卷 > 刘汝显妻关氏

按《新会县志》：关氏年二十，归五显涌刘汝。显越二载，
生一子，方五月，显病革，谓曰：“我父母老矣，汝能终事
乎？”关掩泣曰：“愿以贞名儿，俾顾名事亲，誓无他志。”语
毕，显遂死。关母欲夺其志，关剪发，足迹不至母家。孝
事舅姑，教贞无怠志。县令林会春表其节，年七十三
卒。